(1893) Van desen kelc vraechde Christus oft si dien kelc wel souden mogen drincken , dien hi drincken soude ? willende daer mede te kennen geuen , dat niemant des rijcs Christi deelachtich en mach werden , dan die den kelc Christi drincken , Noch erfgenamen Gods ende mede erfgenamen Christi , het en si dat si mede ghesellen sijns lijdens ende arbeyts ende sijnder gelatenheyt sijn .Si antwoorden stoutelic : Ja , wi mogen den kelc wel drincken .Merct hier de vermetentheyt der hoouerdiger natueren , die niet en ontsiet wat si lijdt , op dat si tot hoocheyt ende heerscappie soude mogen comen , ende niet eens aen en merct , oft sijt soude vermogen of niet , mer antwoort terstont vermetelic , Ja .